TVD, 14.2.2017


Naslov: Osumljenca napada privedena pred preiskovalnega sodnika
Napoved za voditelja:

Po Sloveniji še danes odmeva brutalen napad na 26 letnika, s katerim sta brutalno obračunala njegova prijatelja oziroma znanca. Eden od njiju je izživljanje nad žrtvijo celo v živo predvajal preko fejsbuku, vse to pa se je dogajalo ponoči v zaselku Žabjek nedaleč od Podbočja. Danes pozno popoldan sta bila osumljenca za to kruto dejanje iz Brežic, kjer sta bila na pridržana na tamkajšnji policijski postaji, pripeljana na zaslišanje k preiskovalnemu sodniku v Krško. Pred tem pa so policisti spregovorili o nekaterih že znanih podrobnostih tega res okrutnega dogodka.

H1: Policija je pojasnila nekatere podrobnosti brutalnega obračuna pri Podbočju
H2: Osumljenca nista uporabila noža, bila pa sta opita
H3 Osumljenega 29-letnika je policija že večkrat obravnava zaradi kaznivih dejanj

T- Iz Podbočja in Novega mesta GORAN ROVAN /

X- Snemalca montažer Jože Hartman /

Na novomeški policiji so danes pojasnili, da so po anonimni prijavi v OKC Maribor, da nekdo preko družbenega omrežja v živo prenaša brutalno nasilje, ugotovili, kje je bil posnetek narejen. Takoj so odšli na teren. kjer so okoli četrte ure zjutraj na travniku, kjer so še danes vidne sledi, našli močno okrvavljenega in podhlajenega 26 letnika. Nedaleč proč pa so potem prijeli še oba osumljenca, od katerih so kasneje zvedeli, kaj se je dogajalo.

T- MATJAŽ ŠTERN /

X- Pomočnik vodje sektorja kriminalistične policije PU Novo mesto /

»Ugotovili, da so se pač prijateljevali, popivali, družli. Vmes je prišlo do fizičnega obračunavanja, sprva verbalnega, potem fizičnega. Ta oškodovani se je vmes odpeljal s kolesom, se vrnil na kraj. Takrat se je ponovno začelo to stopnjevat, kar je pa potem preraslo v močno fizično obračunavanje. Posledično je pač, poškodbe takšne kakršne so, ne, posebej hude telesne poškodbe.«
Po mnenju policije bo posnetek nasilja nad nemočno žrtvijo, ki si ga je ogledalo več kot 200 tisoč ljudi, lahko služil kot dokazno gradivo za okrutno dejanje, za katerega je zagrožena kazen od enega do deset let zapora.

T- BOŠTJAN LINDOV /
X- Pomočnik direktorja uprave kriminalistične policije GPU /

»Po našem mnenju je tako pridobljen dokaz, ta zavarovan posnetek relevanten dokaz s svojo dokazno vrednostjo. Bo pa seveda o njegovi vrednosti presojalo sodišče.« 
Oba osumljenca krutega dejanja doslej tega nista zanikala in ga niti nista obžalovala. Pred zaslišanjem pri preiskovalnem sodniku se je pred sodiščem pojavila tudi mama enega od osumljencev, ki je hotela sinu izročiti tablete.

T- JOŽICA OLOVEC /
X- mama enega od osumljencev /

»Verjamete, da se je to res zgodilo? Ja, verjamem in kulk jest poba poznam, mu je nekdo oring na živc stopu, da je šol tu nardit. Ker sam taku ne  bi. A ga s tem opravičujete. Ne, tu pa ni šans, kar si je skuhu naj poje.«
26 letnik, žrtev napada, ki je imel zelo hude poškodbe glave, je danes popoldan v ljubljanskem kliničnem centru umrl.
